कृष्ण यजुर्वेद संहिता च देवतें देवराज इन्द्र अग्गें विनती कीती जे असें देवतें दी गल्लाबता गी लौह्‌के-लौह्‌के खंड़े च बंडी देओ। इस गल्ला थमां एह् स्पश्ट प्रमाण मिलद ऐ जे उ’नें देवतें गी एह् पता हा जे वाक्यें गी पदें दे रूपा च खंड़े च यानि टुकड़े च बंडेआ जाई सकदा ऐ। इ’नें सारते-संकेतें थमां प्रमाणत होंदा ऐ जे उस बेल्ले दी सभ्यता च भाशा सरबन्धी ज्ञान बारै चेतना ही। उ’आं व्यवहारक रूपा च सारें शा पैह्‌ला कम्म ब्राह्‌मण ग्रन्थें च गै मिलदा ऐ।